Shaun McCance
shaunm@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
Andre Klapper
ak-47@gmx.net
Escriviu caràcters que no es trobin al teclat, inclosos els alfabets estrangers, els símbols matemàtics i els dibuixos.
Jaume Jorba
jaume.jorba@gmail.com 2018, 2019
Jordi Mas
jmas@softcatala.org 2018, 2019

# Introduir caràcters especials

Podeu introduir i veure milers de caràcters de la majoria dels sistemes d'escriptura del món, fins i tot aquells que no es troben al vostre teclat. Aquesta pàgina mostra algunes maneres diferents d'introduir caràcters especials.

# Mètodes per introduir caràcters

# Caràcters

El GNOME ve amb una aplicació de mapes de caràcters que us permet trobar i inserir caràcters inusuals, incloent emoji, navegant per categories de caràcters o buscant paraules clau.

Podeu iniciar Characters des de la vista general d'Activitats.

# Tecla de composició

Una tecla de composició és una tecla especial que us permet prémer diverses tecles seguides per obtenir un caràcter especial. Per exemple, per escriure la lletra accentuada é, podeu prémer composició aleshores ' i aleshores e.

Alguns teclats no tenen tecles de composició específiques. Al seu lloc, podeu definir una de les tecles existents al teclat com a tecla de composició.

Heu de tenir instal·lat Ajustaments a l'ordinador per canviar aquesta configuració.

Instal·la Ajustaments

## Definir una tecla de composició

Obriu la vista general d'Activitats i comenceu a escriure Ajustaments.

Feu clic a Ajustaments per obrir l'aplicació.

Feu clic a la pestanya Teclat i Ratolí.

Feu clic a Desactivat al costat de la configuració de la Tecla Composició.

Canvieu l'interruptor a actiu en el diàleg i seleccioneu la drecera de teclat que vulgueu utilitzar.

Marqueu la casella de selecció de la tecla que voleu establir com a tecla "Composició".

Tanqueu el diàleg.

Tanqueu la finestra Ajustaments.

Podeu escriure molts caràcters comuns utilitzant la tecla de composició, per exemple:

Premeu composició aleshores ' llavors la lletra on posar-hi l'accent tancat, com ara é.

Premeu composició aleshores ` (accent endarrere) i una lletra on col·locar-hi l'accent greu, com ara è.

Premeu composició aleshores ' la lletra on posar-hi dièresi, com ara ü.

Premeu composició aleshores ' la lletra on posar-hi l'accent circumflex, com ara ê.

Per obtenir més seqüències de tecles, vegeu la pàgina principal de redactar a Wikipedia.

# Punts de codi

Podeu introduir qualsevol caràcter Unicode utilitzant només el vostre teclat amb el punt de codi numèric del caràcter. Cada caràcter s'identifica amb un punt de codi de quatre caràcters. Per trobar el punt de codi d'un caràcter, busqueu-lo a l'aplicació Characters. El punt del codi són els darrers quatre caràcters U+.

Per introduir un caràcter pel seu punt de codi, premeu Ctrl Maj U, escriviu el codi de quatre caràcters i premeu Espai o Retorn. Si utilitzeu sovint caràcters als quals no es pot accedir fàcilment per altres mètodes, pot resultar-vos útil memoritzar el punt de codi d'aquests caràcters per poder introduir-los ràpidament.

# Distribucions de teclat

Podeu fer que el vostre teclat es comporti com el teclat d'un altre idioma, independentment de les lletres impreses a les tecles. Fins i tot podeu canviar fàcilment entre diferents dissenys de teclat usant una icona a la barra superior. Per saber com, vegeu .

# Mètodes d'entrada

Un mètode d'entrada amplia els mètodes anteriors permetent introduir caràcters no només amb el teclat, sinó també amb qualsevol dispositiu d'entrada. Per exemple, podeu introduir caràcters amb un ratolí mitjançant un mètode gestual o introduir caràcters japonesos utilitzant un teclat llatí.

Per triar un mètode d'entrada, feu clic amb el botó dret sobre un giny de text i al menú Mètode d'entrada, trieu el mètode d'entrada que voleu utilitzar. No es proporciona cap mètode d'entrada predeterminat, així que consulteu-ne la documentació per veure com utilitzar-los.