Гномов пројекат документације
gnome-doc-list@gnome.org
Мајкл Хил
mdhillca@gmail.com
Екатерина Герасимова
kittykat3756@gmail.com
Подесите ВПН везу на локалну мрежу преко интернета.

# Повезивање на ВПН

ВПН (или Виртуелна лична мрежа) је начин повезивања на локалну мрежу преко интернета. На пример, рецимо да желите да се повежете на локалну мрежу на вашем радном месту док сте на службеном путу. Негде ћете наћи везу на интернет (у хотелу) и затим ћете се повезати на ВПН вашег радног места. То ће бити исто као да сте се директно повезали на мрежу на послу, али ће стварна мрежна веза бити преко интернет везе хотела. ВПН мреже су обично шифроване да би спречиле друге да без пријављивања приступе локалној мрежи на коју сте повезани.

Постоји велики број различитих врста ВПН-а. Можда ћете морати да инсталирате неки додатни софтвер у зависности на коју врсту ВПН-а се повезујете. Сазнајте детаље везе од онога ко је задужен за ВПН и видите који ВПН клијент треба да користите. Затим, покрените програм за инсталирање софтвера и потражите пакет Управника мреже који ради са вашим ВПН-ом (ако га има) и инсталирајте га.

Ако не постоји Управник мреже за вашу врсту ВПН-а, вероватно ћете морати да преузмете и да инсталирате неки софтвер клијент од компаније која обезбеђује ВПН софтвер. Вероватно ћете морати да пратите мало другачија упутства како бисте га оспособили за рад.

Да подесите ВПН везу:

Отворите преглед Активности и почните да куцате Мрежа.

Кликните на Мрежа да отворите панел.

При дну списка са леве стране, кликните на дугме + да додате нову везу.

Изаберите ВПН на списку сучеља.

Изаберите коју врсту ВПН везе имате.

Попуните детаље ВПН везе, а затим притисните Додај када завршите.

When you have finished setting up the VPN, open the system menu from the right side of the top bar, click VPN off and select Connect. You may need to enter a password for the connection before it is established. Once the connection is made, you will see a lock shaped icon in the top bar.

На срећу, успешно ћете се повезати на ВПН. Ако до тога не дође, мораћете два пута да проверите ВПН подешавања. Ово можете да урадите на табли Мрежа коју сте користили да направите везу. Изаберите ВПН везу са списка, затим притисните дугме подешавања да прегледате подешавања.

Да искључите ВПН, кликните на изборник система на горњој траци и кликните Прекини везу испод назива ваше ВПН везе.