Shaun McCance
shaunm@gnome.org
Andre Klapper
ak-47@gmx.net
Alexandre Franke
afranke@gnome.org
Ekaterina Gerasimova
kittykat3756@gmail.com
David Faour
dfaour.gnome@gmail.com
Michael Hill
mdhillca@gmail.com
Aprenda como saír da súa conta de usuario, saíndo a sesión, cambiando de usuario, etc.
Fran Dieguez
frandieguez@gnome.org 2011-2019

# Saír da sesión, apagar e trocar de usuarios

Cando remate de usar o seu computador, pode apagalo, suspendelo (para aforrar enerxía) ou deixalo acendido e pechar a sesión.

# Saír da sesión ou trocar de usuario

Para permitir que outros usuarios usen o seu equipo, pode saír da sesión, ou seguir conectado e só cambiar de usuario. Se cambia de usuario, tódolos aplicativos seguirán funcionando e todo estará onde o deixou cando volva a iniciar a sesión.

Para Pechar a sesión ou Cambiar de usuario, prema sobre o menú do sistema na parte dereita da barra superior, prema no seu nome e logo seleccione a opción correcta.

As opcións Saír da sesión ou Cambiar de usuario só aparecerán no menú se ten máis dunha conta de usuario no seu sistema.

A entrada Cambiar de usuario só aparecerán no menú se ten máis dunha conta de usuario no seu sistema.

# Bloquear a pantalla

Se deixa o seu computador durante un breve período de tempo, debería bloquear a pantalla para evitar que outras persoas teñan acceso aos seus ficheiros e executen aplicativos. Cando volva, mova a cortina de bloqueo da pantalla e escriba o seu contrasinal para volver a iniciar a sesión. Se non bloquea a pantalla, bloquearase automaticamente despois de certo tempo.

Para bloquear a súa pantalla, prema no menú do sistema na parte dereita da barra superior e prema no botón de bloquear pantalla na parte de abaixo do menú.

Cando a súa pantalla estea bloqueada outros usuarios poden iniciar sesión nas súas propias contas premendo Iniciar sesión como outro usuario na pantalla de contrasinal. Pode volver ao seu escritorio cando remate.

# Suspender

Para aforrar enerxía, suspenda o seu computador cando non o estea usando. Se usa un computador portátil, GNOME suspende o seu computador automaticamente cando pecha a tapa. Isto garda o seu estado na memoria do seu computador e apaga a maior parte das funcións do seu computador. Durante a suspensión séguese usando unha cantidade moi pequena de enerxía.

Para suspender o seu computador de forma manual, prema no menú do sistema na parte dereita da barra superior. Desde alí manteña a tecla Alt e prema o botón de apagar, ou simplemente prema durante certo tempo o botón de apagado.

# Apagar ou reiniciar

Se quere apagar o seu computador por completo, ou facer un reinicio total, prema o menú do sistema na barra superior dereita da barra superior e prema o botón de apagar na parte inferior do menú. Aparecerá un diálogo que lle permite Reiniciar ou Apagar.

Se hai outros usuarios conectados, non poderá apagar ou reiniciar o equipo, porque isto pecharía as súas sesións. Se é un usuario de administración, pediráselle o seu contrasinal para apagar.

Pode querer apagar o seu computador se quere movelo e non ten unha batería, se a súa batería está moi baixa ou non pode manter carga correctamente. Un computador apagado tamén usa menos enerxía que estando suspendido.